CELEX: 32021D0648
Language: hu
Date: 2021-04-16 00:00:00
Title: A Tanács (KKBP) 2021/648 határozata (2021. április 16.) a tömegpusztító fegyverek elterjedése elleni EU-stratégia végrehajtását támogató, nonproliferációval és leszereléssel foglalkozó független szellemi műhelyek európai hálózatának a támogatásáról szóló (KKBP) 2018/299 határozat módosításáról

2021.4.20.   
               
               
                  HU
               
               
                  Az Európai Unió Hivatalos Lapja
               
               
                  L 133/57
               
            
         A TANÁCS (KKBP) 2021/648 HATÁROZATA
         (2021. április 16.)
         a tömegpusztító fegyverek elterjedése elleni EU-stratégia végrehajtását támogató, nonproliferációval és leszereléssel foglalkozó független szellemi műhelyek európai hálózatának a támogatásáról szóló (KKBP) 2018/299 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. február 26-án elfogadta a (KKBP) 2018/299 határozatot (1).
                  
               
                     (2)
                  
                  
                     A (KKBP) 2018/299 határozat az 1. cikkében említett tevékenységekre vonatkozóan egy 42 hónapos végrehajtási időszakról rendelkezik, amely a 3. cikkének (3) bekezdésében említett finanszírozási megállapodás megkötésének napján kezdődik (a továbbiakban: a végrehajtási időszak).
                  
               
                     (3)
                  
                  
                     Az Unió Nonproliferációs és Leszerelési Konzorciuma – végrehajtó szervi minőségében – 2021. február 18-án az Unió felhatalmazását kérte a végrehajtási időszak 2022. május 17-ig történő meghosszabbításához a folytatódó Covid19-világjárványból fakadó kihívások miatt.
                  
               
                     (4)
                  
                  
                     A (KKBP) 2018/299 határozat 1. cikkében említett tevékenységeket a pénzügyi források tekintetében bármely következmény nélkül lehet folytatni 2022. május 17-ig.
                  
               
                     (5)
                  
                  
                     A (KKBP) 2018/299 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/299 határozat a következőképpen módosul:
            
                        (1)
                     
                     
                        Az 5. cikk (2) bekezdésének helyébe a következő szöveg lép:
                        
                           „(2)   Ez a határozat 2022. május 17-én hatályát veszti.”;
                        
                     
                  
                        (2)
                     
                     
                        A melléklet 4. pontjának helyébe a következő szöveg lép:
                        „4.   Időtartam
                        
                        A projektek végrehajtásának teljes becsült időtartama 48 hónap. A projektek 2022. május 17-én érnek véget.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. április 16-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  A Tanács (KKBP) 2018/299 határozata (2018. február 26.) a tömegpusztító fegyverek elterjedése elleni EU-stratégia végrehajtását támogató, nonproliferációval és leszereléssel foglalkozó független szellemi műhelyek európai hálózatának a támogatásáról (HL L 56., 2018.2.28., 46. o.).